Diari Oficial de la Generalitat Valenciana


Sumari del DOGV 7055, del 27-06-2013 (2013/6796)

RESOLUCIÓ de 21 de juny de 2013, del director territorial d'Educació, Cultura i Esport de València, per la qual es modifica el calendari d'admissió de l'alumnat als programes de Qualificació Professional Inicial per al curs 2013-2014, establit per la Resolució de 12 d'abril de 2013.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7055

Data del DOGV
:   27-06-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/6796


Data del document
:   21-06-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * València
    * alumnat
    * accés a l'educació
    * legislació
    * alumne
    * calendari escolar

RESOLUCIÓ de 21 de juny de 2013, del director territorial d'Educació, Cultura i Esport de València, per la qual es modifica el calendari d'admissió de l'alumnat als programes de Qualificació Professional Inicial per al curs 2013-2014, establit per la Resolució de 12 d'abril de 2013. [2013/6796]  
La Resolució de 12 d'abril de 2013, del director territorial d'Educació, Cultura i Esport de València (DOCV 7003, 15.04.2013), va establir en l'annex II el calendari d'admissió als programes de Qualificació Professional Inicial (PQPI) impartits en centres educatius públics, privats concertats i entitats col·laboradores beneficiàries.  
  
Per a la determinació, tant de les entitats beneficiàries com dels programes que s'oferiran en el curs 2013-2014, la Conselleria d'Educació, Cultura i Esport va establir, per mitjà de l'Orde 56/2013 (DOCV 7042, 10.06.2013), la convocatòria d'ajudes per al desenrotllament dels programes de Qualificació Professional Inicial, tot això en el marc legal prescrit en matèria de subvencions, hisenda pública i pressupostos de la Generalitat, i d'acord amb el que disposa l'Orde de 7 de juliol de 2008, de la Conselleria d'Educació, modificada per l'Orde 1/2010, d'11 de gener, per la qual s'aproven les bases reguladores i el procediment general de concessió d'ajudes per al desenrotllament de PQPI.  
  
A fi d'establir una oferta global de places que garantisca la igualtat d'oportunitats de l'alumnat sol·licitant del PQPI quant a la selecció tant del programa com del centre o l'entitat col·laboradora beneficiària, i tenint en compte els terminis establits per a la resolució de l'esmentada convocatòria, esdevé necessari modificar el calendari inicialment establit per a l'admissió als programes de Qualificació Professional Inicial.  
  
Per tot això, i en virtut de les facultats conferides, resolc:  
  
Primer  
Modificar, d'acord amb l'annex a esta resolució, el punt 3 de l'annex II de la Resolució de 12 d'abril del director territorial d'Educació, Cultura i Esport de València, pel qual s'establix el calendari d'admissió de l'alumnat, per al curs 2013-2014, en els centres educatius públics, privats concertats i entitats col·laboradores beneficiàries de la província de València que impartixen programes de Qualificació Professional Inicial.  
  
Segon  
Deixar sense efecte el punt 3 de l'annex II de la Resolució de 12 d'abril de 2013, del director territorial d'Educació, Cultura i Esport de València pel qual s'establix el calendari dels processos d'escolarització de l'alumnat en els programes de Qualificació Professional Inicial, i, igualment, deixar sense efecte el calendari corresponent, i que està establit, a manera de taula, en la part final de l'esmentada Resolució de 12 d'abril de 2013, que queda redactat en la forma que apareix en l'annex a esta resolució.  
  
València, 21 de juny de 2013. El director territorial d'Educació, Cultura i Esport de València: Ismael Martínez Ruiz.  
  
  
  
ANNEX  
Modificació del punt 3 de l'annex II de la Resolució de 12 d'abril de 2013, del director territorial d'Educació, Cultura i Esport de València (DOCV 7003, 15.04.2013).  
  
3. Escolarització d'alumnes en els programes de Qualificació Professional Inicial (PQPI)  
3.1. Introducció a través del sistema ÍTACA, per part dels centres educatius públics, privats concertats i entitats col·laboradores beneficiàries, de les dades corresponents a les previsions d'alumnat que repetix, promociona, etc., necessàries per a la determinació d'unitats i vacants de places escolars: 22 de juliol. Si és el cas, els centres públics podran actualitzar les dades introduïdes segons el calendari que va ser inicialment establit i ara és objecte de modificació.  
  
3.2. Publicació de vacants existents en els centres educatius, tant públics com privats concertats i entitats col·laboradores beneficiàries, per al procés d'admissió d'alumnes: 23 de juliol.  
3.3. Presentació de sol·licituds i de la documentació corresponent en el centre educatiu o entitat col·laboradora beneficiària de primera opció: del 24 al 26 de juliol, ambdós inclosos.  
3.4. Comprovació de duplicitats: 29 de juliol.  
3.5. Elaboració i publicació de les llistes provisionals d'admesos: 30 de juliol.  
3.6. Presentació de reclamacions davant del consell escolar o social del centre, en els centres públics: del 30 al 31 de juliol.  
3.7. Publicació de les llistes definitives d'alumnes admesos: 3 de setembre.  
3.8. Presentació de reclamacions davant de la comissió sectorial d'Escolarització: 3 i 4 de setembre.  
3.9. Resolució de reclamacions per part de la comissió sectorial d'Escolarització: 4 de setembre.  
  
Contra la resolució, en els centres públics, els interessats hi podran interposar un recurs d'alçada davant del director territorial corresponent en el termini d'un mes. L'alumnat que sol·licite plaça en entitats o en centres privats amb programes subvencionats, podrà interposar contra les llistes definitives d'admesos, una denúncia davant de la direcció territorial corresponent.  
3.10. Termini de formalització de matrícula: del 4 al 5 de setembre.